3.7.2023 г.
BG
Официален вестник на Европейския съюз
C 235/51
Жалба, подадена на 2 май 2023 г. — Zaklady Farmaceutyczne Polpharma/Комисия (Дело T-228/23) (2023/C 235/65) Език на производството: английски Страни Жалбоподател: Zaklady Farmaceutyczne Polpharma S.A. (Старогард Гдански, Полша) (представители: K. Roox, T. De Meese, J. Stuyck, M. Van Nieuwenborgh и N. Dumont lawyers) Ответник: Европейска комисия
Искания Жалбоподателят моли Общия съд: — да приеме жалбата му за отмяна за допустима и основателна, — да отмени решението на Комисията, което се съдържа в нейното писмо от 17 март 2023 г. [ref.
SANTE.DDG1.B.5/AL/mmc (2023) 2915367], както и всички последващи решения, които потвърждават и/или заменят това решение, включително последващи регулаторни действия, доколкото се отнасят до жалбоподателя, — да осъди Комисията да плати разноските в настоящото производство.
Основания и основни доводи Жалбоподателят изтъква три основания в подкрепа на жалбата. 1.
Първото основание е липса на компетентност и злоупотреба с власт, осъществена посредством посоченото решение на Комисията от 17 март 2023 г. (наричано по-нататък „обжалваното решение“), да се изменя и/или отменя предоставеното на жалбоподателя разрешение за пускане на пазара. 2.
Второто основание е нарушение на основно процесуално изискване, тъй като липсва правно основание за приемане на обжалваното решение и това решение нарушава правото на жалбоподателя на изслушване съгласно член 41 от Хартата на основните права на Европейския съюз. 3.
Третото основание е нарушение на Договорите или на всички други разпоредби, свързани с тяхното прилагане: — обжалваното решение прилага неправилно законодателството, като Комисията е допуснала грешка във връзка с обхвата на постановеното в рамките на състезателно производство решение на Съда от 16 март 2023 г., Комисия и др./ Pharmaceutical Works Polpharma (C-438/21 P—C-440/21 P, EU:C:2023:213), и не е взела предвид становището на Комитета по лекарствените продукти за хуманна употреба, — обжалваното решение нарушава правото на защита и на справедлив процес съгласно член 47 от Хартата на основните права на Европейския съюз, — обжалваното решение нарушава правната сигурност, — обжалваното решение нарушава оправданите правни очаквания на жалбоподателя, включително във връзка с изпълнение на задълженията му към публични органи, производители, доставчици, транспортни дружества и болници за снабдяване с продукти, съдържащи генеричен диметилфумарат, както и пациенти, — обжалваното решение нарушава правото на собственост, установено в член 17 от Хартата на основните права на Европейския съюз.